
אפריל 2019

 
פרק 40 – עבודות פיתוח
40.5 אבני שפה
40.05.165 אבו שפה טרומה לכביש במידות 17X 25 ס"מ
40.05.170 אבן שפה טרומה משופעת לאי תנועה במידות 23X 23 ס"מ

40.05.175 אבן שפה טרומה מונמכת למעבר חציה ולמעגל תנועה במידות 23X15 ס"מ 
40.05.185 אבן גן טרומה במידות 10X 20 ס"מ

תאור העבודה: הספקה ובנייה של אבני שפה מסוגים שונים בהתאם למפורט בכתב הכמויות,  כולל יסוד וגב בטון בהתאם לתכניות.


העבודה כוללת חפירה ליסוד האבן, הידוק השתית, הכנת תבניות ליסודות, יציקת היסודות מבטון מסוג ב - 20  והנחת אבני השפה על גבי שכבת טיט צמנט.  האבן צריכה להתאים לדרישות התקן הישראלי מס' 19.  אבן השפה צריכה להיות ישרה ושלמה, בעלת זוויות שלמות, ללא סדקים, פגמים או בועות אוויר.


יש להניח את אבני השפה במיקום ובמפלס המצוינים בתכניות.  דיוק ההנחה צריך להיות 1( סנטימטרים במיקום ו- 3( מילימטרים במפלס, אולם לא תותר מדרגה גבוהה מ- 2 מילימטרים בין אבן אחת לשכנתה.  המרחק בין אבן לאבן לא יעלה על 1 ס"מ.  בקשתות בעלות רדיוס קטן מ3- מטר, יש להשתמש באבני שפה שאורכן 50 ס"מ בלבד.


לאחר ההנחה, יש להכין את התבניות לגב הבטון, לצקת את הגב מבטון מסוג ב- 20 ולמלא את הרווחים בין האבנים בטיט צמנט.  לאחר גמר כל העבודות יש לנקות את האבנים ולהסיר מהם כל לכלוך.


יש לבדוק את אבני השפה לחוזק ולכפיפה לפחות כל שלוש מאות אבנים כאשר כל בדיקה תכלול 3 דוגמאות לפחות.  יש לבדוק את בטון היסוד והגב כל שלוש מאות מטר אורך לפחות כאשר כל בדיקה תכלול שלוש דוגמאות לפחות.


העבודה כוללת, כמו כן, אבני שפה מונמכות ואבני שפה שקועות במבנה המיסעה, בכל מקום בו נדרש לבצע זאת, בהתאם לתכניות או לפי דרישת המפקח.


מדידה ותשלום


המדידה תהיה לפי אורך, במטרים, של אבני שפה מסוגים שונים בהתאם למפורט בכתב הכמויות, שהונחו במקומן בהתאם לתכניות ולפי הוראות המפקח.


התשלום יהווה תמורה מלאה להספקת כל החומרים וביצוע כל העבודות הדרושות לביצוע שלם של אבני השפה.

העבודה תבוצע ותשולם בהתאם לדרישות המפרט הבין-משרדי.

פרק 44 – גדרות ומעקות

44.01.010 מעקה בטיחות להולכי רגל
מעקה בטיחות מברזל מגולוון להולכי רגל באזורי צמתים. 
תאור העבודה: הספקה והרכבת מעקה בטיחות מברזל ברזל מגולוון להולכי רגל בהתאם לתכניות.

העבודה כוללת: הספקת כל חלקי המעקה, חפירת בורות במידות 30x 30 ס"מ, קביעת המעקה תוך כדי תימוכו, ויציקת הקיר או בטון ב - 20 בבורות שנחפרו מבעוד מועד, הרכבה והברגה של חלקי המעקה. הגלוון יבוצע כמפורט במפרט הכללי. לאחר גמר הגלוון יוזמן המפקח למפעל לבדיקת חלקי המעקה.


המעקה ייצבע בשתי שכבות צבע יסוד המתאים לברזל מגולוון. שכבה ראשונה תבוצע ע"י טבילה באמבט והשנייה באחר. לאחר מכן ייצבע המעקה בשתי שכבות צבע מסוג "סופרלק" או "פוליאור" של טמבור או צבע שווה ערך.

סוג המעקה וגוון הצבע יהיה בהתאם למעקות בטיחות להולכי רגל המאושרים על ידי אדריכלית העיר בעיריית בית שמש.

מדידה ותשלום
העבודה תימדד לפי אורך במטרים של מעקה ברזל מגולוון שהורכב במקומו והושלם בהתאם לתכניות ולפי הוראות המפקח.

פרק 51 – עבודות סלילה

51.1 – עבודות הכנה ופירוק
51.01.005 חישוף


עבודת החישוף תכלול סילוק שכבת הקרקע העליונה בעובי 15 ס"מ, עקירת כל הצמחייה הקיימת על שורשיה, כולל עקירת עצים והובלת החומר שנחשף למקום שפיכה מאושר ע"י הרשות המוסמכת וע"י המפקח.


החישוף יבוצע בשטחים המסומנים בתכניות או לפי הוראות המפקח.  אין לבצע עבודת חישוף אלא לאחר הוראה בכתב של המפקח.


מדידה ותשלום


המדידה תהיה לפי שטח, במטרים מרובעים,  שנחשף בהתאם לתכניות ולפי הוראות המפקח. 


נפח החישוף לא יילקח בחשבון בעת חישוב נפחי החפירה והמילוי והללו יחושבו כאילו לא בוצע החישוף.


התשלום יהווה תמורה מלאה לכל העבודה הדרושה לביצוע החישוף והרחקת הפסולת.

51.01.015 ריסוס שטחים בחומר קוטל עשבים
תאור העבודה: ריסוס משטחים מיועדים לסלילה  וריצוף בחומר קוטל עשבים.


הריסוס יבוצע על ידי קבלן בעל רישיון הדברה מטעם השירותים להגנת הצומח במשרד החקלאות.

הקבלן יגדיר את הצמחייה שבאתר ויתאים את החומר הכימי הקוטל לסוג הצמחייה הקיימת באתר.

על הקבלן להציג למפקח לפני תחילת ההדברה אישור השירותים להגנת הצומת למכשור, לסוג הריסוס הדרוש ולכמותו.

הריסוס יבוצע על פני שכבת המצע התחתונה לאחר יישורה ולפני הידוקה, אלא אם החליט המפקח לרסס על פני השתית.

אם תהיה על פני השתית יריעה או שכבה אוטמת – ייעשה הריסוס על פני השתית.

מיד לאחר הריסוס תחל השקיית השכבה מים. הכמות הכוללת להשקיה תלויה בסוג הקוטלים.

לא תותר השקיה בפעם אחת יותר מאשר בכמות של 20 ליטר למ"ר וכן לא כמות אשר תגרור רטיבות יתר.

בין השקיה אחת לשנייה יש להמתין 6 שעות לפחות.

הידוק שכבת המצע התחתונה בקטעים שרוססו יתבצע לאחר 24 שעות לפחות מגמר ההשקיה האחרונה.


מדידה ותשלום

המדידה והתשלום יהיו לפי שטח, במטרים מרובעים, של שטח שרוסס  בקוטל עשבים לשביעות רצונו של המפקח.  
 
התשלום יהווה תמורה מלאה לאספקת כל הכלים והחומרים וביצוע כל העבודות, הדרושים לביצוע מושלם של העבודה בהתאם לתוכניות ולשביעות רצונו של המפקח.
51.01.020 פירוק אספלט קיים, בעובי כלשהוא

    תאור העבודה: פרוק משטחי אספלט קיימים בעובי כלשהוא וסילוק הפסולת.

העבודה כוללת: חיתוך גבולות השטח המיועד לפרוק במסור מכני למלוא עוביו, פרוק משטח האספלט לכל עובי השכבה וסילוקו למקום שפיכה מאושר על ידי הרשות המקומית.


    מדידה ותשלום

    העבודה תמדד לפי שטח, במטרים רבועים, של אספלט שפורק בהתאם לתכניות ולפי     

                    הוראות המפקח.

    התשלום יהווה תמורה מלאה לאספקת כל הכלים והחומרים וביצוע כל העבודות    

    הדרושים לביצוע מושלם של העבודה בהתאם לתוכניות ולשביעות רצונו של המפקח.
51.01.025 – קירצוף אספלט קיים לעומק עד 5 ס"מ
    תאור העבודה: קירצוף משטחי אספלט לצורך חספוסם לפיזור שכבת אספלט נוספת  

    על גבם.


    העבודה כוללת: קרצוף משטח האספלט ע"י מכשיר קרצוף המיועד למטרה זו.    

    עומק הקרצוף יהיה בהתאם לתכניות ולפי הוראות המפקח.

       אם אין פרוט בתכניות - יהיה עומק הקרצוף סנטימטר אחד.

לאחר גמר הקרצוף יש לטאטא את פני האספלט המקורצפים ולנקות אותם מאבק.  במקרה וטאטוא אינו מספיק לניקוי, יש לשטוף את פני השטח בכמויות גדולות של מים.

יש לסלק את הפסולת לאזור שפיכה מאושר על ידי הרשות המקומית ועל ידי המפקח.


מדידה ותשלום

העבודה תשולם לפי שטח של משטח אספלט שקורצף בהתאם לתכניות ולפי הוראות המפקח.

התשלום יהווה תמורה מלאה לאספקת כל הכלים והחומרים וביצוע כל העבודות, הדרושים לביצוע מושלם של העבודה בהתאם לתוכניות ולשביעות רצונו של המפקח.
51.01.030 פירוק אבני שפה ופינוי הפסולת 


   תאור העבודה: פרוק זהיר של אבני שפה ופינוי הפסולת.

העבודה כוללת: חפירה וחציבה בחזית ובגב אבני השפה עד לעומק תחתית היסוד, פרוק זהיר של האבן, ניקויה וסילוק הפסולת למקום שפיכה מאושר ע"י הרשות המקומית.

העבודה כוללת כמו כן, אחסנת אבני השפה עד לשימוש החוזר  בהן. אם אין צורך באבני השפה, יוביל אותן הקבלן למחסן הבעלים. הקבלן  ימציא קבלה על מסירת אבני השפה.


מדידה ותשלום

העבודה תימדד לפי האורך, במטרים, של אבני שפה שלמות, הניתנות לשימוש חוזר.

התשלום יהווה תמורה מלאה לאספקת כל הכלים והחומרים וביצוע כל העבודות   הדרושים לביצוע מושלם של העבודה בהתאם לתוכניות ולשביעות רצונו של המפקח.
51.01.040 פירוק ריצוף מסוג אבן משתלבת לרבות פינוי וסילוק

תאור העבודה: פירוק זהיר של ריצוף קיים מאבנים משתלבות ופינוי החומר למקום שיורה המפקח לצורך סילוק ו/או לאחסון לפני הנחתו מחדש.

העבודה תיעשה בהתאם להוראות המפקח, והוא יורה על המקומות בהם יש לפרק ריצוף קיים.
יש לבצע את הפירוק בצורה זהירה על מנת למנוע פגישה באבנים במידת האפשר. את האבנים המפורקות יש  לנקות, לפנות למקום אותו יורה המפקח, ולאחסנן בצורה נאותה על מנת לאפשר שימוש חוזר בהן בהתאם להוראות המפקח.
את הפסולת יש לפנות למקום שפיכה מאושר על ידי הרשות המקומית ועל ידי המפקח.
הנחת האבנים שפורקו תהיה בהתאם לנאמר בסעיף  "אבנים משתלבות" במיפרט  מיוחד זה אולם האבנים תהינה אבנים שפורקו באתר.


מדידה ותשלום
המדידה והתשלום יהיו לפי שטח, במטרים מרובעים, של שטחי ריצוף באבנים משתלבות שפורק לשביעות רצונו של המפקח.

התשלום יהווה תמורה מלאה לאספקת כל הכלים והחומרים וביצוע כל העבודות, הדרושים לביצוע מושלם של העבודה בהתאם לתוכניות ולשביעות רצונו של המפקח.
51.01.050 פירוק תמרור ושלט המותקן על עמוד לרבות פירוק העמוד והיסוד , פינוי וסילוק הפסולת


    תאור העבודה: פרוק זהיר של שלטים ותמרורים המצויים באתר העבודה. בהתאם  

      להוראות המפקח.

העבודה כוללת פרוק זהיר של תמרורים ושלטים, כולל עמודיהם ותמיכותיהם. השלטים והתמרור ינוקו, ירוכזו ויאוחסנו זמנית לצורך התקנתם מחדש.

העבודה כוללת כמו כן, את סילוק יסודות הבטון למקום שפיכה מאושר ומילוי החפירה במצע סוג א' מהודק בשכבות בהתאם לדרישות המפרט הבינמשרדי.

מדידה ותשלום
העבודה תימדד ותשולם לפי יחידות כאשר כל שלט או תמרור, כולל עמוד - ללא קשר לגודלו- מהווים יחידה לתשלום.







התשלום יהווה תמורה מלאה לאספקת כל הכלים והחומרים וביצוע כל העבודות,   

הדרושים לביצוע מושלם של העבודה בהתאם לתוכניות ולשביעות רצונו של 
המפקח.
51.01.075 ניסור אספלט בכל עובי שיידרש

תאור העבודה: ניסור מיסעות ומדרכות אספלט בכדי לקבל קצה מעובד בקו ישר וחלק.


העבודה כוללת: ניסור האספלט למלוא עוביו על ידי מסור מכני,  בהתאם לתכניות ולפי הוראות המפקח.


מדידה ותשלום

העבודה תמדד לפי אורך, במטרים, של אספלט שנוסר בהתאם לתכניות ולפי הוראות המפקח.

התשלום יהווה תמורה מלאה לאספקת כל הכלים והחומרים וביצוע כל העבודות   
הדרושים לביצוע מושלם של העבודה בהתאם לתוכניות ולשביעות רצונו של 
המפקח.
51.01.095 מילוי כלשהו  מבטון CLSM (תעלות,תאים וכו')
                    תאור העבודה: מילוי בבטון מסוג CLSM של תעלות ובורות להנחת קווי ומתקני 

                    תשתית   ובכל מקום אחר עליו יחליט המפקח לצורך מילוי וכיסוי מהיר של דרכים 

                    באתר לצורך שמירת וקיום רצף הנסיעה והתנועה באתר. 

מדידה ותשלום


העבודה תשולם לפי נפח, במטרים מעוקבים , של בטון מסוג CLSM הוראות המפקח.

התשלום יהווה תמורה מלאה לאספקת כל הכלים והחומרים וביצוע כל העבודות, הדרושים לביצוע מושלם של העבודה בהתאם לתוכניות ולשביעות רצונו של המפקח.
51.01.100 פירוק מעקה מכל חומר שהוא (פלדה/בטון) לרבות פינוי וסילוק
                   תאור העבודה: פרוק גדר רשת הנמצאת באתר.


   העבודה כוללת:

א.
פרוק הרשת מעמודי הגדר וגלגולו לסלילים.

2. ניסור עמודי הגדר בגובה פני היסוד או הקיר עליו הם נשענים.

3. חפירה סביב יסודות העמודים, פירוק היסוד ופינוי הפסולת למקום שפיכה 
מאושר על ידי הרשות המקומית ועל ידי המפקח.

4. הובלה ומסירת כל אביזרי הגדר לבעלים והמצאת קבלה למפקח המאשרת 
           מסירה 
זו.


מדידה ותשלום

העבודה תשולם לפי אורך, במטרים, של גדר שפורקה ונמסרה לבעלים.

התשלום יהווה תמורה מלאה לאספקת כל הכלים והחומרים וביצוע כל העבודות, הדרושים לביצוע מושלם של העבודה בהתאם לתוכניות ולשביעות רצונו של המפקח.
51.01.125 פירוק והריסת קיר בטון 

תאור העבודה: פירוק והריסת קיר בטון  לרבות פינוי וסילוק.

העבודה כוללת: פרוק והריסת קיר הבטון בקטע המיועד בצורה זהירה כולל היסוד

לרבות סילוק הפסולת למקום שפיכה מאושר ע"י הרשות המקומית ועל ידי המפקח.
  כמו כן, יש לבצע מילוי חוזר בעפר באיכות של חומר נברר/מילוי מובא והידוק מבוקר של כל השטח בו פורק הקיר עד יסוד.


מדידה ותשלום

העבודה תשולם לפי שטח פן אחד של הקיר שפורק בהתאם לתכניות ולפי הוראות המפקח.


לא תשולם כל תוספת עבור גבהי  קיר שונים.

  התשלום יהווה תמורה מלאה לאספקת כל הכלים והחומרים וביצוע כל העבודות, הדרושים לביצוע מושלם של העבודה בהתאם לתוכניות ולשביעות רצונו של המפקח.
 לא ישולם בגין המילוי החוזר בעפר באיכות של חומר נברר/מילוי מובא והידוקו המבוקר ואלה ייראו ככלולים במחיר פירוק/הריסת הקיר. 
51.2. – עבודות עפר
51.02.035 חפירה/חציבה 

תאור העבודה: חפירה ו/או חציבה בהתאם למידות ולגבהים הנתונים בתוכניות ובהתאם להוראות המפקח הרשומות ביומן העבודה.


העבודה כוללת חפירה, כריה או חציבה בקרקע על כל סוגיה בכל עומק וברוחב כלשהוא, כולל חציבה בסלע מכל סוג שהוא, וכולל חציבה וחפירה במבנה כבישים ודרכים הקיימים באתר. במידת הצורך , העבודה כוללת חפירה להחלפת קרקע.

העבודה כוללת כמו כן עקירת כל הצמחיה, כולל עצים, והריסת כל מבנה או מתקן הנמצאים בשטח החפירה, כל זאת באם אינם מפורטים כעבודה נפרדת בכתב הכמויות.  באם לא נאמר אחרת, תכלול העבודה חפירה וחציבה לתעלות ניקוז בצידי הדרך.


העבודה תבוצע בכלים מיכניים ( כלי חפירה / ברייקרים ) בלבד הדרושים לביצוע מושלם של העבודה ולא יותר  שימוש בחומרי נפץ.  החומר החפור או החצוב המקומי ייגרס וינופה ויותאם לצרכי המילוי על פי דרישות סעיף 510242 במפרט 51 (מהדורת (1998) ויובל לאזורי המילוי ויפוזר שם בשכבות של 25 ס"מ בהתאם לגבהים ולרוחבים הנתונים בתוכניות ובהתאם להוראות המפקח הרשומות ביומן העבודה.  השכבות תפוזרנה במקביל לפני השטח המתוכנן.  סלעים גדולים מ - 20 ס"מ ינופצו לפני הפיזור.


המפקח רשאי לקבוע את חלוקת החומר החפור בשטחי המילוי, כלומר, איזה סוג של חומר שנחפר או נחצב יפוזר בכל שכבת מלוי ואיזה סוג חומר יסולק כעודף או כפסולת.  אין להשתמש למילוי בעפר המכיל חומרים אורגניים כלשהם.


על הקבלן לקחת בחשבון שבאתר עלולים להימצא צינורות, כבילים, עמודים, תאים ומבנים שונים.  על הקבלן לשמור על שלמותם בזמן החפירה ו/או החציבה.


דיוק העבודה של החפירה, החציבה והמילוי צריך להיות -5, +0ס"מ (לא תותר סטייה כלפי מעלה).  עודפי עפר וחומר שאינו מתאים, לדעת המפקח למילוי, יסולקו למקום שפיכה המאושר ע"י הרשות המקומית.

באזורי מילוי , על מנת לחבר היטב בין המילוי החדש לקרקע הקיימת יש לחפור בהתאם לשיפועי החפירה המתאימים לקרקע המקומית מדרגים במדרון הקיים בגבהים שלא יעלו על 1 מטר.

מדידה ותשלום


המדידה תהיה לפי נפח העפר והסלע, במטרים מעוקבים, לפני החפירה והחציבה.


התשלום יהווה תמורה מלאה עבור כל העבודות הנזכרות לעיל.  לא תשולם כל תוספת עבור חציבה, פיצוץ, חפירה בידיים, הובלת העפר בתוך האתר, פיזור העפר בשכבות בשטחי המילוי, וסילוק עפר למקום שפיכה מחוץ לאתר, אלא אם נאמר אחרת.

לא תשולם תוספת עבור חפירה ו/או חציבת המדרגות במדרון ומילויין מחדש בהידוק.


מודגש בזאת כי מחיר היחידה כולל גם אגרת שפיכה של עודפי העפר לרשות המקומית.

התשלום ייעשה על ידי הקבלן ישירות לרשות ועל חשבונו.
51.2.030 הידוק המילוי בבקרה מלאה

תאור העבודה: הידוק שכבות העפר עד קבלת הצפיפות הנדרשת.  ההידוק יעשה לאחר הרטבת החומר לרטיבות האופטימלית המוגדרת לפי בדיקת "מודיפייד א.א.ש.ו".  ההרטבה תבוצע ע"י מיכליות בעלות משפכים לפיזור הומוגני ומבוקר של המים.


הידוק שכבות המילוי יבוצע ע"י מכבשים מתאימים עד קבלת הצפיפות הנדרשת.  השכבות תהיינה בעובי מכסימלי של 25 ס"מ ומקבילות לפני הכביש המתוכנן.  בשטחים בהם אין גישה, לדעת המפקח, למכבש גדול, או יש סכנת פגיעה במבנים או מתקנים, לדעת המפקח, בעבודה עם מכבש גדול, יותר לקבלן לעבוד עם מכבש ויברציוני קטן או מהדקים פנאומטיים אולם לא תותר סטייה מהצפיפות הנדרשת.


דרישות הצפיפות של החומר הינן:

	סוג העפר (לפי שיטת המיון (AASHTO
	עומק השכבה מפני השתית (צורת הדרך)
	שעור ההידוק המינימלי

	A-3 (עם עובר נפה 200 מקסימום 5%)
	בכל עומק שהוא
	98%

	*A-1, A-2-4, A-3 (עם עובר נפה 200 מעל 5%)
	בכל עומק שהוא
	95%

	A-2-5, A-2-6, A-2-7, A-4, A-5
	קטן מ100- ס"מ
	95%

	A-2-5, A-2-6, A-2-7, A-4, A-5
	גדול מ100- ס"מ
	93%

	A-6 עד (A-7-6(5
	בכל עומק שהוא
	93%

	(**A-7-6(5
	בכל עומק שהוא
	93%



* 
בשכבת שתית מסוג A-1 שעור ההידוק הדרוש הוא לפחות 98%.


**
בחרסית תופחת רשאי המפקח לשנות את שעור ההידוק.


תכולת הרטיבות תהיה בהתאם לתכולת הרטיבות האופטימלית המוגדרת לפי בדיקת "מודיפייד א.א.שו" עם סטייה מותרת +4%, -0%.


כמות הבדיקות הינה בהתאם לסעיף 51028 במפרט הכללי לעבודות בניה.


מקום הבדיקה ייקבע ע"י המפקח.


מדידה ותשלום


העבודה תימדד לפי נפח, במטרים מעוקבים, של מילוי מהודק בהתאם לתכניות ולפי הוראות המפקח.


התשלום יהווה תמורה מלאה עבור כל העבודות והחומרים הדרושים לביצוע שלם של העבודה.
51.2.060 צורת דרך

תאור העבודה: מלוי, חפירה, יישור והידוק שתית הכביש, המדרכות והשוליים או כל שטח אחר בו נדרש ביצוע צורת דרך, ע"י הוראה בכתב מהמפקח.


העבודה כוללת חפירה ומלוי של 15 הסנטימטרים העליונים של פני השטח המתוכנן, יישורו בהתאם לתכניות והידוקו בהתאם לנדרש במפרט.  אם חסר עפר למלוי, על הקבלן להביא, על חשבונו, עפר מתאים כמפורט בסעיף "מלוי מובא".


דיוק המפלסים לאחר ההידוק צריך להיות +0, -1 ס"מ  (לא תותר סטייה כלפי מעלה).  עבודת ההידוק תבוצע כמתואר בסעיף "הידוק המילוי" במפרט זה.  דרגת ההידוק תהיה כאמור בסעיף 510273 במפרט הכללי לעבודות בניה וזאת על פי מיון חומר השתית.


תכולת הרטיבות של החומר צריכה להיות מתאימה לתכולת הרטיבות האופטימלית.  תותר סטייה בתכולת הרטיבות +4%, -0%.  

  כמות הבדיקות תהיה כאמור בסעיף 51028 במפרט הבינמשרדי.  בדיקת המפלסים של צורת הדרך תעשה בכל חתך לפחות ובמרחקים שלא יעלו על 20 מטר זה מזה.


צורת דרך בשטחי חפירה תכלול חרישת 15 ס"מ העליונים של פני השטח, הרטבתם, יישורם והידוקם.

השתית תהודק באמצעות מכבש במשקל 12 טון לפחות עד הפסקת כל שקיעה, בכל מקרה לא פחות משמונה (8) מעברי מכבש, בכל תחום המיסעה.

                מומלץ להימנע מויברציה בקרבת מתקנים ( כגון שוחות ביקורת) ומבנים.


לאחר גמר העבודה יש לשמור על פני צורת הדרך, על הצפיפות ועל תכולת הרטיבות.  בכל מקרה של פגיעה בצורת הדרך (כגון: גשם, התייבשות, היווצרות חריצים ובורות ע"י כלים מכניים וכו'), יש לחרוש את השטח לעומק 15 ס"מ ולבצע את העבודה מחדש, כנדרש בסעיף זה.


מדידה ותשלום


המדידה תהיה לפי שטח, במטרים  מרובעים, של צורת דרך שבוצעה בהתאם לתכניות ולפי הוראות המפקח.


התשלום יהווה תמורה מלאה עבור החפירה, המילוי, היישור, הרבצת המים, ההידוק וכן כל העבודות והחומרים הדרושים לביצוע שלם של צורת הדרך.

51.2.080 יריעה גיאוטכנית מסוג סטבילנקה

תאור העבודה:  הספקת יריעה גיאוטכנית מסוג סטבילנקה , פרישתה ועיגונה באזורי מילוי בהתאם להנחיות יועץ הקרקע.
  עבודה זו תבוצע בטרם הנחת שכבת המילוי הראשונה אך ורק לאחר הוראה בכתב מאת המפקח.


העבודה כוללת הספקת היריעה, פרישתה ועיגונה באזורי מילוי .


היריעה תהיה בעלת חוזק אולטימטיבי של 200 טון/מ'.


מדידה ותשלום


המדידה תהיה לפי שטח, במטרים רבועים, של יריעה כנ"ל שנפרשה בפועל באזורי מילוי בהתאם לתכניות ולפי הוראות המפקח.

51.2.090 רשת גיאוגריד מפוליאסטר

תאור העבודה:  הספקת רשתות גיאוגריד מפוליאסטר , פרישתם ועיגונם על גבי המדרון שכלפיו מתבצעת עבודת סוללת המילוי בהתאם להנחיות יועץ הקרקע.
  הרשתות ייפרסו ויעוגנו בהפרשי גובה של 60 ס"מ ולכל גובה המדרונות ורוחבן. 

העבודה כוללת הספקת היריעה, פרישתה ועיגונה באזורי מילוי .


הרשת תהיה בעלת חוזק של 8 טון/מ' וגודל עיניים של 2X2 ס"מ בקירוב כדוגמת 
  "FORTRAC 80  ".

מדידה ותשלום


המדידה תהיה לפי שטח, במטרים רבועים, של רשת כנ"ל שנפרשה בפועל באזורי מילוי בהתאם לתכניות ולפי הוראות המפקח.

51.3 מצעים ותשתיות
51.03.005 מצע סוג א' במיסעה
51.03.035 מצע סוג א'  במדרכות

תאור העבודה: הספקה, פיזור והידוק של מצע סוג א' מחומר מחצבה מדורג.


המצע יענה על הדרישות הבאות:


א.
 אינדקס הפלסטיות לא יעלה על 6%.


ב.
 גבול הנזילות לא יעלה על 25%.


ג.
 המצע יהיה בגבולות הדרוג הבאים:

	נפה
	"3
	"3/4
	4#
	10#
	200#

	% עובר
	100
	60-100
	30-70
	20-40
	0-15


ד.
המ.ת.ק. המינימלי יהיה 60%.

ה. 
המצע יהיה נקי מחומרים אורגניים וחרסיתיים.

ו. 
החומר יובא לאתר כשהוא מעורבב ומורטב מראש.

ז. 
צפיפות המצע לאחר ההידוק תהיה לפחות 2,100 ק"ג/מ"ק.

ח.
 שווה ערך חול - מינימום 25%.


פיזור החומר יבוצע ע"י מפלסת בהתאם למפלסים שבתכניות ועובי שכבת המצע יהיה בהתאם לתכניות החתך הטיפוסי לרוחב.  במקרים בהם אין אפשרות לעבוד עם מפלסת, לדעת המפקח, יותר לקבלן לעבוד באמצעים אחרים, לאחר אישור המפקח.  לא תשולם כל תוספת מחיר עבור עבודה שתבוצע באמצעים הנ"ל.

דרגת ההידוק הנדרשת תהיה לפחות 100% לפי "מודיפייד א.א.ש.ו.".


דיוק המפלסים צריך להיות -1, +0 ס"מ  (לא תותר סטייה כלפי מעלה)  אולם עובי השכבה לאחר ההידוק צריך להיות לפחות כעובי המצוין בתכניות. בדיקת המפלסים של פני המצע המהודק תעשה בכל חתך לפחות, ובמרחקים שלא יעלו על 20 מטר זה מזה.  כמות הבדיקות תהיה כאמור בסעיף 510326 במפרט הכללי.


אם עובי השכבה עולה על 20 ס"מ, יפוזר החומר בשתי שכבות בעלות עובי זהה.


תכולת הרטיבות של המצע צריכה להיות מתאימה לתכולת הרטיבות האופטימלית.


לאחר גמר העבודה יש לשמור על פני המצע, על הצפיפות ועל תכולת הרטיבות. בכל מקרה של פגיעה במצע (כגון: גשם, התייבשות, היווצרות חריצים ובורות ע"י כלים מיכניים וכו') יש לחרוש את שכבת המצע ולבצע את העבודה מחדש כנדרש בסעיף זה.


מדידה ותשלום


המדידה תהיה לפי נפח, במטרים מעוקבים, של מצע סוג א' מהודק שבוצע בהתאם לתכניות ולפי הוראות המפקח.


התשלום יהווה תמורה מלאה עבור הספקת כל החומרים וביצוע כל העבודות הדרושות 
לביצוע שלם של העבודה.
51.03.015 תשתית אגו"מ
תאור העבודה: הספקה, פיזור והידוק תשתית מאגרגט גרוס ומדורג (אגו"מ).

האגו"מ יענה על הדרישות הבאות:


1.
האגרגטים והחול יהיו תוצר של גריסה בלבד, צורת גרגריו קוביות וקצותיו חדים.

2.
החומר לא יכיל אגרגטים וחול שהם תוצרים של פיצוץ.

3.
החומר לא יכיל חרסית בכמות העולה על 1%.

4.
צרורות הנחל יעברו תהליך גריסה כזה שלפחות 80% ממשקל האגרגט המשתייר על נפה מספר 4 יהיו גרוסים.  אגרגט גרוס הוא זה שלפחות אחת מפאותיו נשברה באופן מכני.

5.
לייצור האגרגט תשמש אבן שגודלה "1.5 לפחות.  המפקח רשאי לאשר אבן שגודלה 
קטן יותר.  בתקופת החורף רשאי המפקח לדרוש אבן גדולה יותר (עד "3).

6.
גבול הנזילות יהיה קטן מ- 25%.

7.
אינדקס הפלסטיות יהיה קטן מ- 4%.

8.
שווה ערך החול של החומר יהיה לפחות 40%.  יורשה השימוש בחול מחצבה ששופר באמצעות תוף ייבוש.

9.
קו הדרוג יהיה רצוף וקרוב למקביל לקווי התיחום.  היחס בין משקל החומר העובר נפה מספר 200 לבין החומר העובר נפה מספר 4 לא יעלה על 0.60.

הרכב האגרגטים יתאים לאחד הדרוגים הבאים:

	
	אחוז עובר לפי משקל
	

	נפה
	גרגר מקסימלי "1.5
	גרגר מקסימלי "2

	"2
	-
	100

	"1.5
	100
	70-100

	"1
	70-100
	45-80

	"3/4
	55-85
	39-71

	"3/8
	40-70
	27-58

	4#
	30-55
	20-50

	10#
	20-45
	15-40

	40#
	10-25
	5-25

	200#
	3-10
	3-10


10.
המת"ק במצב רוויה על מדגמים המהודקים במעבדה ב - 56 הקשות יהיה 100% לפחות בתחום רטיבויות עיבוד של 4% לפחות.

11.
שעור השחיקה המקסימלי יהיה 32%.

12. 
אינדקס הפחיסות בכל גודל גרגיר מ-"2 עד "1/4 לא יעלה על 30%.

13. 
אינדקס האלונגציה בכל גודל גרגיר מ-"2 עד "1/4 לא יעלה על 45%.

14.
           האגו"מ יובא לשטח ברטיבות מינימלית (שתושג ע"י ערבול) של לא   

                 פחות מ – 5%.

פיזור החומר יבוצע ע"י מפלסת בהתאם למפלסים שבתכניות ועובי שכבת התשתית יהיה בהתאם לתכניות החתך הטיפוסי לרוחב.  כאשר עובי שכבת האגו"מ עולה על 20 ס"מ, יפוזר האגו"מ ויהודק בשתי שכבות בעלות עובי שווה.  במקום בהם אין אפשרות לעבוד עם מפלסת, לדעת המפקח, יותר לקבלן לעבוד באמצעים אחרים, לאחר אישור המפקח.  

לא תשולם כל תוספת מחיר עבור עבודה שתבוצע באמצעים הנ"ל.

החומר יהודק לצפיפות של 100% לפי "מודיפייד א.א.ש.ו.".  דיוק המפלסים צריך להיות -0.5, +0 ס"מ (לא תותר סטייה כלפי מעלה)  אולם עובי השכבה לאחר ההידוק צריך להיות לפחות כעובי המצוין בתכניות.  בדיקת המפלסים על פני התשתית המהודקת תעשה בכל חתך לפחות ובמרחקים שלא יעלו על 20 מטר זה מזה.  כמות הבדיקות הינה לפי סעיף 510335 של המפרט הכללי לעבודות בניה.  תכולת הרטיבות של התשתית צריכה להיות מתאימה לתכולת הרטיבות האופטימלית.

לאחר גמר העבודה יש לטאטא את כל החומר הדק מפני התשתית המהודקת, עד לקבלת פני "מוזאיקה" לאחר גמר העבודה יש לשמור על פני התשתית, על הצפיפות ועל תכולת הרטיבות. בכל מקרה של פגיעה בתשתית (כגון: גשם, התייבשות, היווצרות חריצים ובורות ע"י כלים מכניים וכו'), יש לחרוש את שכבת התשתית ולבצע את העבודה מחדש כנדרש בסעיף זה.

מדידה ותשלום

המדידה תהיה לפי נפח, במטרים מעוקבים, של תשתית מהודקת שבוצעה בהתאם לתכניות ולפי הוראות המפקח.
התשלום יהווה תמורה מלאה עבור הספקת כל החומרים וביצוע כל העבודות הדרושות לביצוע שלם של העבודה.

51.03.050 מילוי מובא מחומר נברר

תאור העבודה:  הספקת חומר למילוי מחוץ לתחום אתר העבודה ופיזורו בשכבות.  עבודה זו תבוצע רק לאחר שאזל החומר המתאים למילוי משטחי החפירה בתחום האתר.  העבודה תבוצע אך ורק לאחר הוראה בכתב מאת המפקח.


העבודה כוללת הספקת חומר שימלא אחר התנאים הבאים:


דרוג החומר המיועד למילוי בעומק שבין פני השתית (צורת דרך) ועד  1.0 – מטר מפני השתית:

	נפה
	"3
	"3/4
	4#
	10#
	200#

	תחום דרוג באחוזים
	100
	50-100
	30-80
	25-70
	6-25



גבול נזילות מירבי - 
35%.


אינדקס פלסטיות - מקסימום 10%.


מת"ק מעבדתי בתחום רטיבות של 4% לפחות - מינימום 10%.


החומר יהודק בשכבות של 20 ס"מ ובתכולת הרטיבות האופטימלית לעיבוד.


דרוג החומר המיועד למילוי בעומק גדול מ1.0- מטר מפני השתית (צורת דרך):
	נפה
	"4
	"3
	"3/4
	4#
	10#
	200#

	תחום דרוג באחוזים
	100
	90-100
	50-100
	25-80
	20-80
	6-35



גבול נזילות מירבי - 40%.


אינדקס פלסטיות - מקסימום 12%.


מת"ק מעבדתי בתחום רטיבות של 4% לפחות - מינימום 8%.


החומר יהודק בשכבות של 25 ס"מ ובתכולת הרטיבות האופטימלית לעיבוד.


הקבלן אחראי למציאת מקום חפירת בור ההשאלה ולקבלת אישור הרשויות.  על הקבלן לקבל אישור מהמפקח על טיב החומר לפני הבאת החומר לאתר.


החומר יובל לאזורי המילוי ויפוזר שם בשכבות בהתאם לגבהים ולרוחבים הנתונים בתכניות ובהתאם להוראות המפקח הרשומות ביומן העבודה.  השכבות תפוזרנה במקביל לפני השטח המתוכנן.  כל שכבה תהודק, כמפורט בסעיף "הידוק המילוי", לפני פיזור השכבה הבאה.


מדידה ותשלום


המדידה תהיה לפי נפח, במטרים מעוקבים, של מלוי מובא מהודק בהתאם לתכניות ולפי הוראות המפקח.


לא תשולם כל תוספת עבור הובלת החומר ממרחק כלשהו.

51.6 – עבודות ניקוז

51.06.035 צינור ניקוז מבטון מזוין קלאס 5 בקוטר 40 ס"מ

51.06.037 צינור ניקוז מבטון מזוין קלאס 5 בקוטר 50 ס"מ
51.06.040 צינור ניקוז מבטון מזוין קלאס 5 בקוטר 60 ס"מ

51.06.042 צינור ניקוז מבטון מזוין קלאס 5 בקוטר 80 ס"מ

51.06.045-51.06.050 צינור ניקוז מבטון מזוין קלאס 5 בקוטר 100 ס"מ


תאור העבודה: הספקה והנחת צינורות ניקוז מדויקים מבטון מזויין קלאס 5, כולל חפירה ו/או חציבת תעלות לצינורות ניקוז ובנית תושבת בטון לצנור הניקוז.

העבודה כוללת:

1.
חפירה ו/או חציבת תעלות

העבודה כוללת חפירה, כריה או חציבה בקרקע על כל סוגיה בעומק, ובשיפועים הנדרשים בתכניות.  רוחב תחתית התעלה יהיה כקוטר החיצוני של הצינור ועוד 40 ס"מ.  העבודה כוללת כמו כן, חציבה וחפירה במבני כבישים קיימים וסיתות ופריצת קירות קיימים.  בעת מעבר במבנים כנ"ל, יש לשמור על שלמות יתרת המבנה.  במקרה של כביש יש לנסר במשור מכני את האספלט בגבול התעלה.


דיוק המפלסים של תחתית החפירה יכול להיות +0, -5 ס"מ אולם החפירה העודפת תמולא בבטון, לא תותר סטיה כלפי מעלה.  החומר החפור יונח לאורך התעלה במרחק של 2 מטר לפחות מקצה התעלה.  במידה וימצא מתאים ע"י המפקח - ישמש למלוי חוזר של התעלות.  במידה ולא ימצא מתאים - יש להובילו לשטחי המלוי בכביש או לסילוק אל מחוץ לתחום האתר - הכל בהתאם להוראות המפקח.


שיפוע מדרונות התעלה צריך להיות יציב, למניעת מפולות ובהתאם להנחיות המפקח.

2.
אספקה והנחה של צינורות ניקוז

העבודה כוללת הספקת צינורות בטון מזויין מדוייקים מסוג קלאס 5 עם אטם מובנה בפעמון,  העומדים בדרישות התקן הישראלי מס' 27 דרג 175 קלסה V .  הקבלן ימציא למפקח תעודת מכון התקנים המאשרת את איכות ותקינות הצינורות.  למרות זאת רשאי המפקח לשלוח צינורות נוספים לבדיקה בכמות של 0.5% מכמות הצינורות הכללי.


לפני הנחת הצינורות יש לנקות את תחתית התעלה, ולפזר שכבת חול ים למלוא רוחב התעלה בעובי 20 ס"מ ברוחב הקוטר החיצוני של הצינור ועוד 20 ס"מ .

הצינורות יונחו לאורך קוים שלמים, כלומר בין שני תאים.  הצינורות יונחו בקוים ישרים ובהתאם לתכניות.  חיבור הצינורות יעשה ע"י המחברים המתאימים המסופקים ע"י היצרן.


לאחר השלמת החיבורים יש למלא את התעלה בחול ים עד לגובה של 20 ס"מ מעל גב הצינור.  יש להדק את החול ע"י השקייתו במים למצב רוויה.


בחיבורים עם תאים יוכנס הצינור עד הדופן הפנימית.  עודף הצינור ינוסר בעזרת משור מכני עד לקבלת משטח חלק.
3.
מילוי חוזר של התעלה

העבודה כוללת, מלוי של התעלה, לאחר הנחת הצינורות, במצע סוג ב' בהתאם לדרישות המפרט הבינמשרדי או בעפר בעל אינדקס פלסטיות נמוך מ10%- ובעל גרגר מכסימלי בגודל 10 ס"מ, בהתאם להוראות המפקח או בהתאם לכתב הכמויות.  העפר יפוזר בשכבות של 20 ס"מ, יורטב ויהודק עד לצפיפות של 95% לפי "מודיפייד א.א.ש.ו." עד למלוי התעלה.  במקומות בהם אין אפשרות, לדעת המפקח, להדק במכבש, יורשה הקבלן להדק בעזרת מהדקים ידניים עד לצפיפות הדרושה.


העבודה כוללת כמו כן, תיקון מבנה של כבישים, מדרכות ושטחי ריצוף אשר נפגעו בעת העבודה.  מבנה הכבישים, המדרכות או הריצוף יהיה זהה למבנה המקורי.


מדידה ותשלום

המדידה תהיה לפי אורך, במטרים, של צינור על תושבת בטון שהונח בפועל בהתאם לתכניות ולפי הוראות המפקח.


התשלום יהווה תמורה מלאה לביצוע כל העבודות ולהספקת כל החומרים הדרושים לביצוע שלם של העבודה.

51.06.410-51.06.430 תאי ביקורת טרומיים מבטון מזויין
51.06.525-51.06.526  תאי קליטה טרומיים מבטון מזויין 2 רשתות


תאור העבודה: אספקה והנחה של  תאי ביקורת ותאי קליטה טרומיים לצנרת הניקוז, בהתאם לתכניות.


העבודה כוללת חפירה או חציבה עבור התא כולל מרווחי העבודה הדרושים לקבלן לביצוע העבודה, והידוק קרקע השתית בהידוק מלא.  במקרה של חפירת יתר לעומק, ימלא הקבלן את החפירה המיותרת בבטון מסוג ב - 10.  לפני תחילת הבנייה יש לצקת רצפת בטון רזה מסוג ב - 10 בעובי 5 ס"מ.


העבודה כוללת אספקה של תאים טרומיים - תאי קליטה או תאי ביקורת לניקוז, התאים ישאו תו תקן ישראלי .


התאים יהיו מתוצרת מאושרת על ידי המזמין, על הקבלן לקבל אישור מן המזמין ומן המתכנן לפני הזמנת התאים מן המפעל. מידות התאים יהיו בהתאם לתוכניות.

כל סטיה ממידות אלה מחייבת אישור מוקדם מן המתכנן.


 במקרה שהזמין הקבלן תאים לשטח ולא קיבל אישור מוקדם מן המזמין – יהיה עליו לסלק את התאים מן השטח וכל ההוצאות בגין כך, כולל תשלום עבור תאים אלה יחול על הקבלן.

צינורות הניקוז יוכנסו עד הדופן הפנימי של התא.  הדופן הפנימי של התא יטויח בטיח צמנט נקי ביחס של 1:2 עד לקבלת משטח חלק.


מכסה התא ומסגרתו ורשת תא הקליטה ומסגרתה יהיו מברזל יציקה ומתוצרת שתאושר ע"י המפקח.  המכסאות יתאימו לתקן הישראלי מס' 489  ויהיו מסוג 40 טון – מכסה כביש.  בכל תא תקבענה מדרגות מברזל יציקה  או סולם, הכל בהתאם לתכניות ומתוצרת שתאושר ע"י המפקח.


מכסי התאים והרשתות ישאו את סמל הרשות המקומית בתחומה מתבצעת העבודה.


העבודה כוללת, כמו כן, מילוי חוזר של התעלה במצע סוג ב' מהודק בשכבות בהתאם לדרישות המפרט הבינמשרדי.


מדידה ותשלום

המדידה תהיה לפי יחידות, בהתאם לפרוט בכתב הכמויות.

עומק התא לצורך תשלום יהיה מפני המכסה העליונים ועד פני הרצפה העליונים.


התשלום יהווה תמורה מלאה להספקת כל החומרים ולביצוע כל העבודות הנזכרות לעיל.
51.06.580 עטיפת בטון מזויין לצינור ניקוז בקוטר 40 ס"מ 

51.06.590 תושבת בטון מזויין לצינור ניקוז בקוטר 100 ס"מ 


תאור העבודה: יציקת עטיפת בטון מזוין לצינורות ניקוז, כ בהתאם לתכניות ולפי הוראות המפקח.


העבודה כוללת:הכנת התבניות, הספקה של ברזל מכופף ומוכן מראש בהתאם למידות הנדרשות בתכניות, סידורו וקשירתו בחוטי ברזל במיקום הנדרש בתכניות.  הברזל יתאים לדרישות התקן הישראלי המתאים.  יציקת עטיפת הבטון מבטון ב - 20 תוך כדי ריטוטו ע"י מרטט מכני ואשפרת הבטון ע"י שמירתו רטוב במשך שבעה ימים לפחות.
יציקת הבטון תתבצע בשני שלבים.  בשלב הראשון תוצק הרצפה בלבד.  רק לאחר גמר הנחת הצינורות תוצק יתרת עטיפת הבטון.


מדידה ותשלום

העבודה תימדד לפי אורך, במטרים, של עטיפת בטון מזוין שבוצעה בהתאם לתכניות ולפי הוראות המפקח. לא תשולם תוספת עבור ברזל הזיון והוא כלול במחיר היחידה. התשלום יהווה תמורה מלאה עבור ביצוע כל העבודות והספקת כל החומרים הדרושים לביצוע שלם של העבודה.
51.06.646  ריצוף אבן לניקוז (ריפ - ראפ)

תאור העבודה: ריצוף אבן לניקוז (ריפ – ראפ ) בכניסות ובמוצאים של מתקני ניקוז.


העבודה כוללת: חפירה וחציבה של המשטח , הידוק השתית, יציקת בטון רזה מסוג

                ב - 10 בעובי 5 ס"מ בתחתית התעלה ופילוסו בהתאם למפלס התחתית, סידור התבניות וברזל הזיון למשטח ולחגורות הבטון ויציקת הבטון מסוג ב - 20.


הבטון יוצק תוך כדי ריטוט במרטט טכני, וישמר במצב לח, שבעה ימים לפחות לאחר יום יציקה, לצורך אשפרתו.


העבודה כוללת שיקוע אבנים מקומיות במידות בהתאם לתוכניות בבטון.


העבודה כוללת כמו כן, מילוי חוזר בגב התעלה, בהתאם לדרישות מבנה המיסעה.

מדידה ותשלום

המדידה והתשלום לפי שטח, במטרים מרובעים, של משטח מרוצף אבן (ריפ – ראפ) שבוצע , הכל על פי המפורט בכתב הכמויות.

התשלום יהווה תמורה מלאה לאספקת כל הכלים והחומרים וביצוע כל העבודות, הדרושים לביצוע מושלם של העבודה בהתאם לתוכניות ולשביעות רצונו של המפקח.
51.06.656  מתקני כניסה ויציאה למעבירי מים מבטון מזויין

תאור העבודה: בנית מתקני כניסה ויציאה מבטון מזוין לצנרת הניקוז, בהתאם לתכניות.


העבודה כוללת: חפירה או חציבה עבור המתקן כולל מרווחי העבודה הדרושים לקבלן לביצוע העבודה והידוק קרקע השתית לצפיפות של 95% לפי מודיפייד א.א.שו.  במקרה של חפירת יתר לעומק, ימלא הקבלן את החפירה המיותרת בבטון מסוג ב - 10.  לפני תחילת הבניה יש לצקת רצפת בטון רזה מסוג ב - 10 בעובי 5 ס"מ.


העבודה כוללת: הכנת תבניות, סידור הברזל בהתאם לתכניות ויציקת הבטון תוך כדי ריטוט ע"י מרטט מכני.  דפנות המתקן צריכות להיות חלקות, ללא חורים וסדקים.  הדפנות הגלויות צריכות להיות בגמר בהתאם להנחיות אדריכל הנוף .  הבטון יהיה מסוג ב - 20.  לאחר היציקה יש לשמור על הבטון לח, לצורך אשפרתו, במשך שבעה ימים לפחות.


צינורות הניקוז יוכנסו לתוך דופן המתקן.


מדידה ותשלום

המדידה תהיה לפי נפח במ"ק של הבטון המזוין של המתקן שבוצע בהתאם לתכניות ולפי הוראות המפקח.  לא תשולם תוספת עבור הברזל ומחירו כלול במחיר היחידה.


התשלום יהווה תמורה מלאה לביצוע כל העבודות והספקת כל החומרים הדרושים לביצוע שלם של העבודה.

51.06.700 ניקוי , שטיפה וצילום וידאו של מערכת  קווי הניקוז
כללי
לפני ביצוע הצילום על הקבלן לדאוג לכך שהצנרת שהונחה תהיה נקיה מכל חומרי בניה וחומרים אחרים כנדרש במפרט והעלולים גם לפגוע במהלך פעולת הצילום.
המהנדס המפקח באתר ידרוש את הצילומים בגמר ביצוע קטעי צנרת לפי שיקול דעתו, תוך מהלך ביצוע העבודה, ולאו דוקא בסופה, זאת על מנת לאתר ביצוע לקוי לפני גמר כל העבודה. הצילום יערך בנוכחות המפקח באתר.


שלב א' - ניקוי ושטיפה


תאור העבודה: ניקוי מערכת הניקוז הקיימת באתר, כולל תאי ביקורת, תאי קליטה, צינורות הניקוז, מוצאים וכל מרכיב אחר בהתאם להוראות המפקח.


העבודה כוללת ניקוי מלא ויסודי של מערכת הניקוז הקיימת מכל לכלוך קיים, כולל פסולת בנין, אשפה למיניה וכו', כולל ניקוי תאי הביקורת, תאי הקליטה, צינורות הניקוז, מתקני המוצא וכל מרכיב אחר אותו יורה המפקח.

הניקוי יבוצע באמצעות מכשור מתאים לכך, הכל בהתאם למפרט הכללי, למפרט המיוחד המשלים אותו ולהוראות המפקח. הוצאות השטיפה של הצנרת יהיו כלולים בהצעת הקבלן כחלק ממחירי היחידה השונים שהציע לביצוע העבודה ולא ישולם עבור פעולה זו בנפרד.


העבודה תבוצע בכל האמצעים הדרושים לביצוע מושלם של העבודה, כולל עבודת ידיים.
שלב ב' - צילום ווידאו
תאור העבודה: ביצוע צילום וידיאו של מערכת ניקוז קיימת  לאחר סיום הנחת קו הניקוז או על פי דרישת המפקח.

הצילום ייערך באמצעות מצלמת טלוויזיה במעגל סגור, שתוחדר לצנרת לכל  אורכה.

מטרת הבדיקה היא "להביט לתוך הצינור" ולתעד את מצב הצנרת ואופן ביצוע הנחתה. פעולת צילום הצנרת אינה באה למלא מקומה של כל בדיקה אחרת, שמטרתה לוודא ולאשר את תקינות הביצוע לפי התכניות, המפרט ולפי הוראות נוספות של המהנדס שניתנו במהלך הביצוע.
הקבלן רשאי להחזיק קבלן משנה מיומן, בעל ציוד ונסיון לביצוע עבודת הצילום, שיעמוד בכל הדרישות המפורטות לעיל ובדרישות המפרט.

ביצוע צילום הצנרת ומסירת צילום מלא של פעולה זו למזמין הוא תנאי לקבלת העבודה לאחר הביצוע , ומסמכי הצילום יהוו חלק מתוך "תכנית  עדות".

המזמין רשאי להזמין בעצמו את "צלם" הצנרת ולהוריד עבודה זו במלואה או בחלקה מעבודתו של הקבלן. כמו כן רשאי המזמין להביא לאתר "צלם" אחר ולבצע בדיקה 
מדגמית של הצנרת. על בסיס בדיקה זו רשאי המזמין להחליט באם לקבל את צילומיו של הקבלן ולשלם עבורם, או לא לקבל צילומים אלה ולא לשלם עבורם.


יש להקפיד על סגירה מידית של כל תא מיד לאחר גמר העבודה בו, ואין להשאיר באתר תאים פתוחים.

1. מהלך הביצוע
    הצילום יבוצע באמצעות החדרת מצלמת טלוויזיה במעגל סגור בקטעי אורך   

    המתאימים בהתאם למגבלות הציוד. מהלך העבודה יוקרן על גבי מסך טלוויזיה  

    במהלך ביצוע הצילום.

2. תיעוד
הצילום על כל שלביו יתועד על גבי קלטת וידאו וכן בעזרת תיעוד קולי, בעזרת מיקרופון, על גוף הסרט, על ידי  הערות המבצע לגבי מיקום מפגעים וכד'.

3. תיקון מפגעים
     אם במהלך פעולת הצילום ו/או במהלך בדיקה חוזרת של הקלטת המתועדת, יתגלו   

     מפגעים, הקבלן יהיה חייב לבצע התיקונים הדרושים לשביעות רצונו המלאה של  

     המפקח.
    הקבלן יתקן על חשבונו את כל הנזקים הישירים והבלתי ישירים. לאחר תיקון   

    המפגעים יבוצע צילום חוזר של קטעי הקו המתוקנים. תהליך הצילום החוזר יהיה  

    בהתאם לנאמר בסעיף "ביצוע העבודה".

4. הצגת ממצאים
קבלת העבודה ע"י המזמין תהיה בהתאם לתנאי המכרז ובנוסף, רק לאחר מסירת תיעוד הצילום, שנערך לשביעות רצונו של המפקח. תיעוד הצילום יכלול קלטת וידאו ודו"ח מפורט בכתב לגבי מימצאים.

5. קלטת וידאו
    קלטת הווידאו,  שתישאר ברשות המזמין, תכלול תיעוד מצולם של הקו לכל אורכו
    ויכלול סימון זיהוי שוחות, פס הקול של הקלטת ויכלול הערות מבצע העבודה תוך כדי
    ביצוע הצילום.

6 .  דו"ח צילום
                  בנוסף לקלטת יוגש דו"ח מפורט, אשר יוכן ע"י מבצע עבודה זו. דו"ח צילום אינו   

מבטל את הדרישה להכנת "תוכניות בדיעבד". הדו"ח יהיה כתוב בצורה ברורה ופשוטה ויכלול לפחות את הפרטים הבאים:
-
מרשם מצבי (סכמה) של הצנור, שוחות בקרה וקטעי הקו בהתאם לסימונים 

בתכניות הביצוע וכל סימון ותאור אחר על פני השטח כדי לאפשר זיהוי הקו ומיקומו.

-
דו"ח שוטף של הצילום בצורת טבלה שתכלול: קטע הקו, נקודת וידאו, תאור 

המפגע, הערות וציון מיקום המפגע ב"מרחק רץ" לאורך הקו משוחה סמוכה.

מסקנות והמלצות
הדו"ח ילווה בתמונות של התקלות האופייניות.
תמונות אלה יצולמו מעל גבי מסך הטלוויזיה  בעזרת מצלמה מתאימה.

7.   אחריות הקבלן

בנוסף לאמור בסעיף "תיקון מפגעים" שומר המזמין לעצמו את הזכות לערוך צילום חוזר לפני פקיעת תוקף האחריות של הקבלן.

אם יתגלו פגמים בצינור לאחר סידרת התיקונים על ידי הקבלן, תחול עלות הצילום  הנוסף על הקבלן.

51.06.710 מסירת מערכת הניקוז לעיריית בית שמש
תאור העבודה: מסירה של מערכת הניקוז לעיריית בית שמש.
העבודה כוללת ביצוע כל העבודות הדרושות לתיקונים והשלמות של מערכת הניקוז שנעשתה על ידי הקבלן שעבד באתר ומסירת מערכת הניקוז לעיריית בית שמש.

הקבלן יקבל אישור מסירה מעיריית בית שמש ויעביר אותו לנציג המזמין.

מדידה ותשלום

סעיף זה לא ישולם בנפרד המדידה והתשלום יהיה כלול במחירי היחידה של עבודות הניקוז השונות בחוזה זה .

51.09 – עבודות סימון ותמרור
הערה חשובה

       למען הסר ספק מובהר בזאת כי כל העבודות הכלולות בתת- פרק זה כוללות את אספקת האביזרים ,החומרים והכלים, ההצבה , ההתקנה והסימון לשביעות רצונו של המפקח.

51.09.010 עמודי תמרורים בגובה 3.30 מ' 
51.09.011 עמודי תמרורים בגובה 1.80 מ' 

51.09.015 תמרורים מסוג עירוני

תאור העבודה: הספקה והתקנת עמודים ותמרורים.

העבודה כוללת הספקת התמרור על כל אביזריו, חפירת בור במידות 60/60/60 ס"מ, הצבת עמוד התמרור ויציקת בטון מסוג ב -  20  כיסוד התמרור. עמוד התמרור יהיה מצינורות פלדה מגולוונים בקוטר "3 ובאורך 3.30 מטר.

העבודה כוללת כמו כן, את הרכבת התמרור וסילוק הפסולת למקום שפיכה מאושר ע"י הרשות המקומית. מידות התמרור, צורתו וצביעתו כולל העמוד, יהיו בהתאם למפרט הכללי ולהנחיות משרד התחבורה.

מדידה ותשלום

העבודה תימדד לפי יחידות.

51.09.020-51.09.022 צביעת קווי ניתוב

51.09.025-51.09.035 צביעת מעברי חציה וקווי עצירה

51.09.040 צביעת חצי תנועה שונים

51.09.055 צביעת אבני שפה

תאור הסעיף: הספקה וצביעה של סימני תנועה.

א.
צורת הסימנים תהיה לפי המפורט בהנחיות לאופן הצבת תמרורים, פרק ד'.
 
רוחב הסימונים יהיו קווי הדרכה וניתוב  – 20 ס"מ, קווי עצירה – 40 ס"מ, פסי 
            חניה 10 ס"מ.                  

2. הצבע יהיה מיוחד לסימון כבישים ויתאים לנדרש ת.י. 935 "צבעים לסימון 
            דרכים" הגוון יהיה לבן, בתוספת כדוריות זכוכית להחזרת האור. דרישות לטיב 
            הצבע, בדיקתו ויישומו לפי מפרט מע"צ פרק 73.
 


ג.
הכנת פני הכביש וצביעתו ייעשו לפי ת.י.934 "סימון דרכים, הכנת פני אספלט 

     וצביעת סימונים".

ד.
הקבלן ימדוד היטב את מיקום הסימנים, כיוונם, אורכם ורוחבם ויקפיד על   

     צביעה מדוייקת  ונקייה. כל צביעה לא נכונה או לא יפה תימחק על ידי קרצוף   

    ותיצבע מחדש לשביעות רצון המפקח.


מדידה ותשלום
העבודה תימדד בהתאם לסעיף המתאים בכתב הכמויות, של סימון תנועתי. 


51.09.100 סככה לתחנת אוטובוס

תאור הסעיף: הספקה והתקנת סככה לתחנת אוטובוס בהתאם לתכניות.
הסככה תהיה מדגם המאושר לשימוש בעיריית בית שמש. 

העבודה תכלול כמו כן הכשרת השטח לביסוס הסככה בהתאם להנחיות היצרן, הכנת 

התשתית  וחיבור הסככה למערכת החשמל/תאורה לצורך הארתה.

מדידה ותשלום
העבודה תימדד קומפלט  ותכלול הספקה , הכשרת השטח לביסוס הסככה כולל הכנות לחיבור וחיבור לרשת החשמל/תאורה. התשלום יהווה תמורה מלאה לביצוע מושלם של סעיף זה.
פרק 52 – עבודות אספלט
52.1 -  שכבות אספלט
52.1.090 שכבות בטון אספלט מקשרת ( "1)

52.1.160 שכבות בטון אספלט מקשרת ( "1) בעובי משתנה
שכבת בטון אספלט מקשרת בעובי משתנה
תאור העבודה: העבודה תבוצע בהתאם למפרט הכללי הבין-משרדי.  האגרגטים לתערובת האספלטים יהיו מסוג א'.
עובי השכבה בהתאם למפורט בכתב הכמויות.

מעטפת הדירוג הינה מעטפת הדירוג המופיעה בפרק 510421 לגודל גרגר מקסימלי של "3/4 או כפי שמוצגת בהמשך.  על הקבלן להגיש מערכת בדיקות מוקדמות מלאה לתערובות כפי שנדרש בכל סעיפי המפרט המיוחד והכללי.

דרוג התערובת ותכולת הביטומן ייקבעו סופית על פי תוצאות מערכת המרש"ל שתוגש לאישור.

מעטפת הדרוג לתערובת תהיה כמפורט בטבלה הבאה:

	נפה
	"3/4
	"1/2
	"3/8
	4#
	10#
	20#
	40#
	80#
	200#

	תחום דרוג באחוזים
	100
	75-100
	65-88
	39-55
	28-42
	20-30
	11-21
	8-15
	4-9


כמו כן כוללת העבודה גם התאמת מכסים של שוחות שונות לגובה השכבה הראשונה של האספלט.


מדידה ותשלום


המדידה תהיה בהתאם לכתב הכמויות של שכבת אספלט מקשרת, לאחר הידוק, ובטונות עבור אספלט בעובי משתנה שבוצע בהתאם לתוכניות ולפי הוראות המפקח.
מחיר היחידה כולל התאמת מפלסי תאי הביקורת לסוגיהם ולא תשולם תוספת עבור עבודה זו.

52.1.170 שכבת בטון אספלט נושאת תחתונה ( "3/4)
52.1.250 שכבת בטון אספלט נושאת עליונה ( "1/2)
52.1.270 שכבת בטון אספלט נושאת עליונה ( "1/2) בעובי משתנה

תאור העבודה: אספקה והנחה של שכבת בטון-אספלט נושאת בעובי בהתאם לכתב הכמויות.

העבודה תבוצע בהתאם לדרישות המפרט הכללי הבינמשרדי.

האגרגטים לתערובת יהיו מסוג א', קו הדרוג יהיה מתחום א', תכולת הביטומן תהיה בהתאם לתוצאות מערכת "מרשל". 

כמו כן, כוללת העבודה גם את התאמת המכסים של שוחות שונות לגובה הסופי של שכבת האספלט.

מדידה ותשלום

המדידה תהיה לפי שטח, במטר הרובע, של שכבת אספלט נושאת בעובי בהתאם לכתב הכמויות, ובטונות עבור אספלט בעובי משתנה שבוצע בהתאם לתכניות ולפי הוראות המפקח

52.2 – ריסוסי ביטומן ומישקים
52.2.010 ריסוס ביטומן יסוד בשיעור 0.8-1.2 ק"ג/מ"ר.

תאור העבודה: הספקה וריסוס התשתית בריסוס ביטומן יסוד בשיעור 0.8-1.2 ק"ג/מ"ר. ק"ג/מ"ר.


העבודה כוללת: הספקה וריסוס של שטחי התשתית בהתאם לתכניות ולפי הוראות המפקח.


החומר יהיה בעל התכונות הבאות:
	התכונה
	הדרישה

	1. באמולסיה
	

	א. צמיגות סייבולט פורול ב- 25 מעלות צלסיוס (שניות)
	מקסימום 10-20

	ב. יציבות באחסנה, 24 שעות (אחוזים למאה במסה) 

	מקסימום 1

	ג. ניפוי (אחוזים למאה במסה) 

	מקסימום 0.1

	2. זיקוק
	

	    שארית הזיקוק (אחוזים למאה במסה)
	מינימום 32

	3. בשארית הזיקוק
	

	א. חדירות 25 מעלות צלסיוס, 100 גרם, 5 שניות (עשיריות   

     המ"מ)
	מקסימום 300 

	ב. רקיעות 25 מעלות צלסיוס 5 ס"מ לדקה (ס"מ) 

	מינימום 40

	ג. מסיסות בתלת-כלור-אתילן (אחוזים למאה במסה)
	מינימום 97.5 



השטחים ירוססו רק לאחר אישור בכתב מאת המפקח על גמר שכבת התשתית.  הריסוס יבוצע באמולסיה מסוג 10 - MS, ללא דילול ותרוסס כמות של 1 ק"ג/מ"ר.


לפני הציפוי ינוקה השטח מכל לכלוך וחומר זר ומשכבת התשתית הלא אספלטית יורחקו גם גרגרי אגרגט בלתי קשור.


ניקוי השטח לפני הציפוי ייעשה ע"י מטאטא מכני ומטאטא יד. המטאטא המכני יהיה בעל יכולת שאיבת האבק ע"י יניקה.


הציפוי יבוצע באמולסיות ביטומן על פני שטח יבש.


הציפוי יבוצע כאשר טמפרטורת האוויר אינה נמוכה מ- (C10.


מיכלית הריסוס תהיה מצוידת במוט מדידת נפחים ומשאבה עם מנוע נפרד (עם אפשרות שליטה של הפעלה והפסקה) לסחרור האמולסיה ושאיבתה באופן מבוקר למערכת ההתזה. מערכת ההתזה תאפשר ריסוס דק ואחיד לכל אורכו של צינור ההתזה בשיעור הדרוש.


רוחב ההתזה יהיה ניתן לוויסות וקצות צינור הריסוס יהיו ניתנים לחסימה (ע"מ למנוע זיהום שטחים הגובלים עימו).


במקומות בהם לא ניתן לרסס באמצעות מיכלית הריסוס, יותר שימוש בציוד ריסוס ידני מאושר ע"י המפקח.


לא תשולם כל תוספת מחיר עבור ריסוס במרסס ידני.


ריסוס בקרבת אבני שפה, אבני תעלה, מעקות, תאים וכו' מחייב הקפדה מיוחדת שתמנע אפשרות זיהום השטחים האמורים להישאר גלויים וזאת ע"י כיסויים בזמן הריסוס.


לאחר הריסוס, יש לשמור על השטח נקי מאבק ואין לאפשר מעבר רכב וכלים מכניים על גביו. הקבלן יהיה אחראי לשמירת שלמות ותקינות הציפוי עד לכיסויו בשכבת אספלט.


הציפוי יבוצע לפחות יומיים לפני הנחת השכבה האספלטית, או אם המפקח יאשר זאת - בחודשי הקיץ - לפחות יום אחד קודם לכן ועד לספיגתו ע"י המשטח שצופה.


שטחי ציפוי יסוד שניזוקו יתוקנו בהתאם להוראות המפקח. על פני שטחים בהם מצויות שלוליות אמולסיה יפוזר חול דק שיספוג את עודפי האמולסיה, לאחר מכן יורחק החול.


שטחים שחסר בהם ציפוי ירוססו ריסוס נוסף בהתאם להוראות המפקח.


מדידה ותשלום


המדידה תהיה לפי שטח, במטרים מרובעים, של ציפוי יסוד שבוצע בהתאם לתכניות ולפי הוראות המפקח.


התשלום יהווה תמורה מלאה עבור כל החומרים והעבודות הדרושים לביצוע שלם של העבודה.
52.2.020 ריסוס ביטומן מאחה בשיעור 0.3-0.5 ק"ג/מ"ר.
52.2.025 ריסוס ביטומן (מאחה)  בשיעור 0.40-0.50 ק"ג/מ"ר . (בעבודת ריבוד כבישים)

תאור העבודה: הספקה וריסוס של שטחי אספלט באמולסיה ביטומנית מסוג STE מדוללת במים.  הציפוי ייעשה לפני פיזור שכבת אספלט חדשה.


העבודה כוללת: הספקה וריסוס של שטחי האספלט באמולסיה ביטומנית מסוג STE בהתאם לתכניות ולפי הוראות המפקח.


החומר יהיה בעל התכונות הבאות:

	התכונה
	הדרישה

	
	

	1. באמולסיה
	

	א. צמיגות סייבולט פורול ב- 25 מעלות צלסיוס (שניות)
	מקסימום 30

	ב. יציבות באחסנה, 24 שעות (אחוזים למאה במסה)
	מקסימום 1

	ג. ניפוי (אחוזים למאה במסה)
	מקסימום 0.1

	ד. מטען חשמלי של החלקיקים
	חיובי

	
	

	2. זיקוק
	

	שארית הזיקוק (אחוזים למאה במסה)
	מינימום 45

	
	

	3. בשארית הזיקוק
	

	א. חדירות 25 מעלות צלסיוס, 100 גרם, 5 שניות  (עשיריות המ"מ).
	100-200

	ב. רקיעות 25 מעלות צלסיוס 5 ס"מ לדקה (ס"מ)
	מינימום 40

	ג. מסיסות בתלת-כלור-אתילן (אחוזים למאה במסה)
	מינימום 97.5

	
	



השטחים ירוססו רק לאחר אישור בכתב מאת המפקח על גמר שכבת האספלט. הציפוי יהיה מסוג STE מדוללת במים.  הדילול ייעשה ע"י החברה המייצרת את האמולסיה.


הציפוי ייעשה לפני פיזור שכבת אספלט חדשה.


ניתן להשתמש באמולסיה מהירת שבירה מסוג STE ללא דילול במים כאשר אילוצי התנועה מחייבים זאת.  רוחב הציפוי יהיה כרוחב השכבה שמעליו.


לפני הציפוי ינוקה השטח מכל לכלוך וחומר זר.


ניקוי השטח לפני הציפוי ייעשה ע"י מטאטא מכני ומטאטא יד.  המטאטא המכני יהיה בעל יכולת שאיבת האבק ע"י יניקה.


הציפוי יבוצע באמולסיות ביטומן על פני שטח יבש.


הציפוי יבוצע כאשר טמפרטורת האוויר אינה נמוכה מ - (C10.


מיכלית הריסוס תהיה מצוידת במוט מדידת נפחים ומשאבה עם מנוע נפרד (עם אפשרות שליטה של הפעלה והפסקה) לסחרור האמולסיה ושאיבתה באופן מבוקר למערכת ההתזה. מערכת ההתזה תאפשר ריסוס דק ואחיד לכל אורכו של צינור ההתזה בשיעור הדרוש.


רוחב ההתזה יהיה ניתן לוויסות וקצות צינור הריסוס יהיו ניתנים לחסימה (ע"מ למנוע זיהום שטחים הגובלים עימו).


במקומות בהם לא ניתן לרסס באמצעות מיכלית הריסוס, יותר שימוש בציוד ריסוס ידני מאושר ע"י המפקח.


לא תשולם כל תוספת מחיר עבור ריסוס במרסס ידני.


ריסוס בקרבת אבני שפה, אבני תעלה, מעקות, תאים וכו' מחייב הקפדה מיוחדת שתמנע אפשרות זיהום השטחים האמורים להישאר גלויים וזאת ע"י כיסויים בזמן הריסוס.


לאחר הריסוס, יש לשמור על השטח נקי מאבק ואין לאפשר מעבר רכב וכלים מכניים על גביו. הקבלן יהיה אחראי לשמירת שלמות ותקינות הציפוי עד לכיסויו בשכבת אספלט.


הציפוי יבוצע שעתיים עד 24 שעות לפני הנחת השכבה האספלטית. שכבת האספלט תפוזר לאחר התנדפות המים מהאמולסיה, התייבשות השטח, יכולת הציפוי להדבקה, לא לפני שהציפוי שינה את צבעו מחום לשחור.


שטחי ציפוי מאחה שניזוקו יתוקנו בהתאם להוראות המפקח. על פני שטחים בהם מצויות שלוליות אמולסיה יפוזר חול דק שיספוג את עודפי האמולסיה, לאחר מכן יורחק החול.


שטחים שחסר בהם ציפוי ירוססו ריסוס נוסף בהתאם להוראות המפקח.


מדידה ותשלום


המדידה תהיה לפי שטח, במטרים מרובעים, של ציפוי מאחה שבוצע בהתאם לתכניות ולפי הוראות המפקח.


התשלום יהווה תמורה מלאה עבור כל החומרים והעבודות הדרושים לביצוע שלם של העבודה.
52.2.050 מישק התחברות אספלט קיים לאספלט חדש
תאור העבודה: ביצוע מישק התחברות בין מיסעה חדשה למיסעה קיימת.

העבודה כוללת ניסור הקצה המיועד להתחברות במסור מכני במרחק של 40 ס"מ מן הקצה המיועד לחיבור, בהתאם לתוכניות, פירוק שכבות האספלט הקיימות וביצוע ריסוס יסוד על שטח המצע  שנגלה.

מדידה ותשלום

המדידה והתשלום לפי אורך, במטרים, של קצה שמחבר בין אספלט קיים לאספלט חדש.

רשימת תכניות למכרז

רשימת תכניות – עבודות סלילה וניקוז – ר.ע.מ

וכן תכניות אשר תתווספנה  באם תתווספנה לצורך הבהרה, השלמה ו/או הסבר 

 בתוקף סמכותו של המפקח

